text: Flugtbil fundet
  21 april 2010 kl. 10.20
  Bilka-røvernes bil er fundet på Sydals.
  Bilen blev fundet her til morgen.
  Det er en rød Mazda 626 med indregistrerings-nummeret PC 38 549. Politiet vil gerne høre fra vidner, der har set bilen tirsdag.
  Politiet træffes på 114.
  Ved røveriet sent i aftes truede de pengetransportens chauffør med økser til at udlevere pengetaskernes indhold.
  Beløbet er ikke blevet oplyst, men det drejede sig om hele dagens omsætning.
  Til gengæld får røverne næppe den store glæde af pengene. En farvepatron eksploderede nemlig og farvede pengene skriggrønne.
  